Veiligheidswag buite hotel in bors geskiet | Maroela Media
'n Groep van nagenoeg vyf gewapende mans het Maandagmiddag 'n geldwa by 'n hotel in die Oos-Kaap beroof.
Kapt. Edith Mjoko, polisiewoordvoerder, het gesê die voorval het omstreeks 15:00 by die Frontier-hotel in Mount Frere plaasgevind.
"'n G4S-voertuig het na bewering geld by die hotel in Mainstraat gaan oplaai. Een van die veiligheidswagte het met die geldhouers na die voertuig gestap toe die groep verdagtes toegeslaan het," het Mjoko gesê.
"Die verdagtes het die veiligheidswag in die bors geskiet en met 'n onbekende bedrag geld en twee van die wagte se vuurwapens van die toneel gevlug."
Die veiligheidswag is na 'n nabygeleë hospitaal geneem vir mediese behandeling. Volgens Mjoko is sy toestand nie kritiek nie.
Niemand is nog in verband met die voorval in hegtenis geneem nie. Die polisie ondersoek 'n saak van sakeroof.
misdaad Oos-Kaap transitorooftogte
Sou dink die veiligheids persoon sou bors beskerming dra dan nie!!!
Bid vir die wag en sy gesin.
Nog 'n transito roof- nie sake roof
Thinus,as hulle skuldig bevind word aan transitoroof is die straf baie swaarder as huisroof daarom maak die polisie eerder 'n transitoroof dossier oop.Waar was die ander wag.Hy is in die bors geskiet maar dit is nie ernstig nie,Kon die skieter nie skiet nie of was dit so beplan.Weer is dit 'n G4 S voertuig.